open-index/open-wikipedia-markdown huggingface dataset:
Krigslist

**Krigslist** (også kjent under det franske begrepet *ruse de guerre*) er en type militære operasjoner som har til hensikt å forlede fienden fra å skaffe en taktisk eller strategisk fordel.

Krigslist er uttrykkelig tillatt etter artikkel 37 nr. 2 i første tilleggsprotokoll av 1977 til Genèvekonvensjonene, som definerer krigslist som «handlinger som tar sikte på å forlede en motstander eller få ham til å opptre overilet, men … som ikke er svikaktige da de ikke tilsikter å vinne motstanderens tillit». Krigslist må avgrenses mot svik, som er forbudt etter internasjonal humanitærrett.

Typiske eksempler på krigslist er bruk av kamuflasje, lokkefeller eller misvisende opplysninger. En vanlig form for krigslist er å anvende attrapper av krigsmateriell for å enten trekke til seg, eller avskrekke fra, et fiendtlig angrep. En annen er å spre falske underrettelser i form av ordre eller rapporter.

Perfiditet, det vil si å anvende vold mens man er maskert som såret eller fredelig, er forbudt ifølge krigens regler og regnes ikke som egentlig krigslist.

Falsk flagg, det vil si bæring av en fremmed makts flagg, uniformer eller andre kjennetegn, er en kontroversiell form for krigslist.

## Se også
* Psykologisk krigføring

## Referanser
Miljøsystemvitenskap

**Miljøsystemvitenskap** (tysk: *Umweltsystemwissenschaften (USW)*) er et studium som ligger mellom matematikk, systemvitenskap og miljøinformatikk. Studiet blir i europa i hovedsak tilbudt i det tyskspråklige rom og ved få høyskoler, deriblant universitetene i Graz, Klagenfurt og Osnabrück. Systemvitenskap stammer fra USA og fagterminologien er i hovedsak på engelsk. Tilknytningen til klima og miljø er derimot en europeisk utvikling. 

## Universitetet i Graz
Ved Karl-Franzens-Universität i Graz har det individuelle studiet *miljøsystemvitenskap* eksistert siden 1991. Siden vinter-semesteret 2003 er det et regulært studium. I internasjonal sammenheng er studiet i sitt konsept unikt i Europa. Grunnideen bak studiet er ved siden av en godt fundert fagspesifikk utdannelse å levere grunnideene og tankene fra andre disipliner for dermed å skape forbindelser mellom dem. Det handler ikke bare om analyse av de enkelte systemelementene men om systemdynamikken og nettverkene mellom dem. Systemanalytisk og matematisk metode er dermed viktige bestanddeler av studiet. 

Ved Karl Franzens universitetet i Graz tilhører studiet ISIS, Instituttet for System-vitenskaper, innovasjons- og tilbakeholdenhets-forskning. Studiet tilbys med fag-tyngdepunktene Samfunnsøkonomi, Bedriftsøkonomi, Geografi og naturvitenskap- teknologi.
Peanut butter cup

**Peanut butter cup** er konfekt formet av sjokolade fylt med peanøttsmør. Den er en av de mest populære konfekter i USA. Den kan lages hjemme, men i likhet med annen konfekt er masseproduksjon det vanligste.

Størrelsen, diameteren og forholdet mellom sjokoladen og peanøttsmøret varierer etter produsentens ønske. Enhver sjokoladetype kan brukes, men melkesjokolade er den vanligste.

## Referanser


## Eksterne lenker
*
Peanøttsmør

**Peanøttsmør** er et pålegg av malte, tørristede peanøtter, ofte med en tilsats av mindre mengder olje, sukker og salt.

## Sørøst-Asia
I Indonesia og andre deler av Sørøst-Asia dyrkes det mye peanøtter, som inngår i svært mange retter i disse områdene. I mange tilfeller tilsettes peanøttene under matlagingen i form av peanøttsmør.

## USA
Bruken av peanøttsmør er også utbredt i USA, der det tradisjonelt dyrkes mye peanøtter. I amerikansk matkultur brukes for eksempel peanøttsmør som pålegg, ofte i kombinasjon med syltetøy i en såkalt peanøttsmør- og syltetøyssandwich.

Sjokoladen Peanut butter cup, som er en sjokolade fylt med peanøttsmør, er populær i USA.

## Referanser


## Eksterne lenker
*
Peanøttsmør- og syltetøysandwich

**Peanøttsmør- og syltetøysandwich** er en sandwich som består av to skiver hvitt brød, hvor man smører peanøttsmør på og deretter legger et lag syltetøy, ofte av jordbær, ovenpå.

Sandwichen er meget populær især i USA (der den kalles *PB&J*, *Peanut butter and jelly*). Sandwicher basert på peanøttsmør kom allerede rundt århundreskriftet, og forskjellige oppskrifter på dette fantes ofte i amerikanske ukeblader og kokebøker i tiårene som fulgte. Etter at syltetøyet kom med ble slike sandwicher vanligvis assosiert med barn; dette skjedde sannsynligvis på slutten av 1920-tallet i forbindelse med at ferdig oppskåret brød ble tilgjengelig i amerikanske matbutikker, slik at barn kunne lage sandwicher selv uten å måtte bruke skarpe kniver.

## Referanser
Strupesang

**Strupesang**, eller **overtonesang**, er en sangteknikk som utføres ved å dra en lang mørk tone fra langt ned i strupen (gutturalt). Over denne tonen kommer andre, lysere toner, ved at strupesangeren setter tungen i ulike stillinger i munnen. Strupesang antas å være en av verdens eldste musikkformer. Sangen kan være med eller uten tekst. Utøverne er i stand til å frembringe lyder som er helt ulikt annen sang eller vanlig tale.

Strupesang forekommer i musikktradisjoner spredt rundt i hele verden, men i hovedsak hos tuvinere, mongolene, tibetanske munker, inuitter og basjkirer. Strupesang er særlig kjent blant tyrkisk-mongolske stammer i Atlaj-fjellene-Sajanfjellene i det sørlige Sibir og vestlige Mongolia. En type strupesang praktiseres i det sørlige Afrika. Kargyraa-strupesang i Mongolia fremføres i området 70 til 100 Hz. Lokalt i Tuva kalles sangteknikken *khöömei* eller *khoomii* som er mongolsk og betyr strupe. I Tuva sies det at strupesang oppsto for lenge siden da man forsøkte å etterligne de naturlige lydene i omgivelsene som i lyden av fosser eller vind. I Tuva er strupesang nært forbundet med animisme, troen på at alt i omgivelsene har sjel. Et viktig ledd i dokumentasjon av strupesang fra Tuva var opptak gjort i 1987-1988 og gitt ut på Smithsonian-Folkways. Strupesang fra Tibet er bedre dokumentert historisk, blant i form av lama Je Tzong Sherab Seng som i år 1433 skal ha drømt om en sjelden dyp stemme som brølet fra et vilt dyr. Tibetanske utøvere fremfører strupesang ned til 75 Hz sammenlignet med 150 Hz som er det laveste tradisjonelle bassangere klarer.

## Referanser
Musikkåret 1377

**Musikkåret 1377** er en oversikt over hendelser, fødte og avdøde musikkpersonligheter i 1377.

## Fødsler

## Dødsfall
*13. april – Guillaume de Machaut, fransk komponist og poet (født mellom 1300 og 1305)


Fil:Oswald_von_Wolkenstein_2.jpg|Oswald von Wolkenstein(1376-1377 – 1445)


## Referanser
Musikkåret 1260

**Musikkåret 1260** er en oversikt over hendelser, fødte og avdøde musikkpersonligheter i 1260.

## Hendelser

## Fødsler
*Ca. 1260 – Bartolomeo Zorzi, italiensk trubadur og poet (død ca. )

## Dødsfall
...
Zimbabuephylla

***Zimbabuephylla*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (15 millimeter), bred, kastanjebrun oldenborre. "Snuten" (clypeus) er avrundet, antennene ti-leddet med en tre-leddet vifte.

## Utbredelse
Arten er utbredt i Zimbabwe.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Zimbabuephylla* Lacroix, 1997 
******* *[[Zimbabuephylla salernei]]* Lacroix, 1997

## Kilder
* hannetons.fr - beskrivelse av slekten (på fransk)

## Eksterne lenker
*
Budd Coast

**Budd Coast**, også kjent som **Budd Land**, er en del av Wilkes Land og den delen av kysten av Antarktis som ligger mellom Hatch Islands, ved 109°16'Ø, og Cape Waldron ved 115°33'Ø. Kysten vender mot Davishavet og strekker seg fra Tottenbreen til Vincennes Bay. Den ble oppdaget i februar 1840 av den amerikanske Wilkes-ekspedisjonen (1838–42) ledet av løytnant Charles Wilkes, og ble navngitt av Wilkes etter Thomas A. Budd, fungerende kaptein på sluppen «Peacock», et av skipene som ble brukt i ekspedisjonen. Advisory Committee on Antarctic Names (US-ACAN) tok i bruk navnet i 1947, og Antarctic Names Committee of Australia (ANCA) fulgte etter i 1955.  

## Referanser

 Denne artikkelen inneholder stoff fra United States Geological Survey-artikkelen «Budd Coast»  som er i offentlig eie (innhold fra Geographic Names Information System).
Filosofiåret 1262

**Filosofiåret 1262** er en oversikt over hendelser, utgivelser og personer med tilknytning til filosofi i 1262.

## Hendelser

## Publikasjoner

## Fødsler

## Dødsfall
*Altheides, kypriotisk filosof (født 1193)
*1262 eller 1265 – Athir al-Din al-Abhari, filosof, astronom, astrolog og matematiker (døde i Persia, født 1200)

## Referanser
Karen Lafferty

**Karen Lafferty** (født 29. februar 1948 i Alamogordo, New Mexico) er en amerikansk artist innen den kristne popmusikken. Hun er representert med en sang i *[[Norsk salmebok 2013]]*.

Lafferty gikk ut fra Eastern New Mexico University og prøvde uten hell å bli med på Campus Crusade for Christ-prosjektet kort tid etter. Med tanke på en karriere innen sekulær musikk, flyttet hun til det sørlige California hvor hun snart begynte å opptre på Calvary Chapel Costa Mesa. Hun turnerte i Nederland som oppvarming for Children of the Day i 1973 og gav ut sin debutplate på Maranatha! Music to år senere. Etter å ha gitt ut sitt andre album, *Sweet Communion*, turnerte hun i Europa som hovedartist.

Mens hun var på turne, la hun merke til hvor populær amerikansk musikk var i Europa, men for de fleste amerikanske artister var det ikke økonomisk mulig å turnere der. Hun grunnla derfor organisasjonen Musicians for Missions i 1981. Organisasjonen skulle trene unge musikere til misjonsturneer, der de samtidig skulle spille konserter. Etter hvert flyttet hun til Amsterdam for å styre organisasjonen.

Lafferty har skrevet lovsangen «Seek Ye First». Den ble først spilt inn for en Maranatha samleplate i 1974, og er i dag å finne i norsk oversettelse i *Norsk salmebok 2013*.

## Diskografi
**Bird in a Golden Sky* (Maranatha! Music, 1975)
**Sweet Communion* (Maranatha, 1978)
**Life Pages* (Maranatha, 1980)
**Country to Country* (Asaph Records, 1983)
**Land of No Goodbyes* (Asaph, 1989)
**Multitudes: Sounds of Many Nations* (MFM, 2004)

## Referanser


## Eksterne lenker
*
Bitterhickory

**Bitterhickory** (*Carya cordiformis*) er et løvfellende tre i valnøttfamilien. Den blir opptil 52&nbsp;m høy og lever kort til å være en hickory, omtrent 200 år. Barken er brun eller grå, er glatt hos unge trær og blir siden ribbete. Bladene er finnete og 20–40&nbsp;cm lange. Det er som regel 7 eller 9 tannete småblad.

Bitterhickory er antagelig den vanligste hickoryarten i Nord-Amerika. Den vokser helst på fuktig grunn langs elver, men kan også finnes på tørr eller næringsfattig jord. Den er aldri skogdannende og vokser spredt i skog der andre treslag dominerer. I nord vokser den sammen med sukkerlønn, svartlind, virginiahumlebøk, rødeik og andre eikearter, smørvalnøtt, svartlønn, amerikanesletre og rødask. Av urter kan nevnes klatrevillvin, stortreblad, fioler og symrer. 

I litt høyereliggende strøk sentralt i utbredelsesområdet vokser den sammen med kvithickory, svinehickory, skihickory, tulipantre, sumptre, kvitask, rødask, lønn, alm, furu og kanadahemlokk. Her er det en rik undervegetasjon med arter som kornell, sassafras, syretre, tresøtmispel, amerikajudastre, amerikaagnbøk, virginiahumlebøk, virginiatrollhassel, sumak, korsved, vin, *[[Smilax]]*, klatrevillvin og giftsumak. 

I sumpene i Sørstatene vokser den sammen med hickory, rødask, kvitask, kviteik og andre eikearter, sumptre, *[[Asimina triloba]]*, amerikaagnbøk, blomsterkornell, piggaralia, amerikakristtorn og *[[Sabal minor]]*. I de sørlige furuskogene vokser den sammen med furu, eik, hickory og blomsterkornell. Den sparsomme undervegetasjonen i furuskogene omfatter hagtorn, *[[Callicarpa americana]]*, bærlyng, sumak og starr.

Utbredelsen strekker seg fra sørvestlige New Hampshire, Vermont, Maine og sørlige Québec, vestover til sørlige Ontario, sentrale Michigan og nordlige Minnesota, sørover til østlige Texas og østover til nordvestre Florida og Georgia.

Trevirket brukes til ved, grillkull og i møbelproduksjon. Nøttene inneholder mye tannin og er alt for bitre til at mennesker vil spise dem.

## Litteratur
* 
* 
* 

## Eksterne lenker

*
Musikkåret 1350

**Musikkåret 1350** er en oversikt over hendelser, fødte og avdøde musikkpersonligheter i 1350.

## Hendelser

## Fødsler
*Záviš von Zap, tsjekkisk teolog og komponist (død ca. )

## Dødsfall
*Ca. 1350 – Johannes de Muris, fransk musikkteoretiker, matematiker og astronom (født )
Filosofiåret 1260

**Filosofiåret 1260** er en oversikt over hendelser, utgivelser og personer med tilknytning til filosofi i 1260.

## Hendelser

## Fødsler
*ca. 1260 – Mester Eckhart, egentlig Eckhart von Hochheim, tysk filosof, dominikanermunk og kristen mystiker (død ca. 1327)

## Dødsfall
Liste over flyplasser i Antarktis

Dette er en **liste over flyplasser i Antarktis** ordnet etter beliggenhet. Det er 20 flyplasser i Antarktis, men det finnes ingen godt utbygde offentlige flyplasser eller landingsfasiliteter. 30 forskningsstasjoner drives av de 16 nasjonale regjeringene som har sluttet seg til Antarktistraktaten, og disse stasjonene byr på landingsfasiliteter for fly og/eller helikoptre. I tillegg blir to andre flyplasser driftet av kommersielle foretak. 

Antarktis har ingen flyplasser med asfalterte rullebaner. Flystripene og helikopterplassene må holdes snøfrie hele året for å sikre trygge trafikkforhold. Flyplassene er også underlagt strenge restriksjoner og reguleringer som følge av kontinentets ekstreme geografiske og sesongmessige forhold. De oppfyller ikke klassifikasjonskravene i henhold til ICAO-standarden, og forhåndsgodkjenning fra de respektive statlige eller ikke-statlige organisasjonene som driver flyplassene er nødvendig ved landing. Flyvninger til og fra det antarktiske kontinentet i vinterperioden med mørketid foregår vanligvis bare i nødstilfeller. I slike tilfeller blir det benyttet parafinlamper og brennende oljetønner for å markere og lyse opp rullebanen. Den første vellykkede landingen i Antarktis som ble foretatt ved bruk av nattsynbriller skjedde den 11. september 2008, da et Boeing C-17 Globemaster III-fly fra det amerikanske luftforsvaret landet på den isdekte stripen ved Pegasus Field.

## Liste

## Se også
*Transport i Antarktis
*Liste over forskningsstasjoner i Antarktis
*Ushuaia internasjonale lufthavn (i provinsen Tierra del Fuego i Argentina)
*Teniente Rodolfo Marsh lufthavn (på King George Island)

## Referanser


## Eksterne lenker
* 
*  (inkluderer IATA-koder)
* Flyplasser i Antarktis – Great Circle Mapper 
* Flyplasser i Antarktis  – World Aero Data 
* Operative fasiliteter i Antarktis (kart)  – COMNAP
Musikkåret 1412

**Musikkåret 1412** er en oversikt over hendelser, fødte og avdøde musikkpersonligheter i 1412.

## Hendelser

## Fødsler

## Dødsfall
*ca. 1411 – Záviš von Zap, tsjekkisk teolog og komponist (født )
*/1412 – Johannes Ciconia, italiensk musikkteoretiker og komponist (født -)
PowerPC 600

**PowerPC 600** var den første familien med PowerPC mikroprosessorer som ble produsert. De ble konstruert ved fabrikken Somerset i Austin i Texas, og ble finansiert og styrt av ulike ingeniører fra IBM og Motorola som en del av AIM-alliansen. Somerset ble åpnet i 1992 og dens målsetning var å lage de første PowerPC mikroprosessorer og deretter fortsette konstruksjonen av PowerPC mikroprosessorer for personlige datamaskiner. Den første generasjon ble PowerPC 601 i 1993, og andre generasjon fulgte snart etter med PowerPC 603, PowerPC 604 og 64-biter PowerPC 620.
Fsck

**fsck** (**f**ile **s**ystem **c**onsistency chec**k**) er en kommando og et avansert systemverktøy for Unix og Unix-liknende systemer. Verktøyets oppgave er å undersøke konsistensen til filsystemet.
Karair

**Karair** var et flyselskap fra Finland, grunnlagt av brødrene Nilo og Valto Kahrumäki. Selskapet ble senere gradvis kjøpt opp av Finnair, med fullt eierskap fra desember 1995. Det opererte vesentlig charterflyvninger til feriesteder ved Middelhavet.

Opprinnelig navn var **Karhumäki Airways**, grunnlagt i 1947 som en avdeling av *Veljekset Karhumäki Oy*, en mindre produksjonsenhet for bygging av fly, og et vedlikeholdsanlegg. I juni 1951 startet selskapet regulære flygninger mellom Helsingfors og Joensuu, Jyväskylä, Vasa og Sundsvall, opprinnelig med en flåte bestående av fire Douglas DC-3 og to Convair CV-440 Metropolitan. Den første internasjonale flyvning til Stockholm i 1951, etterfulgt av turist-charter til Málaga.

I 1956 ble selskapet reorganisert som **Kar-Air OY** og startet operativ virksomhet i januar 1957. En svensk avdeling ble etablert i 1961. Den opererte med en enkel Douglas DC-6 med charterflyvninger til feriesteder i Syd-Europa. I 1962 kjøpte Aero O/Y en 27 prosent aksjeandel i Kar-Air. Denne ble etterhvert øket til 51 da Kar-Air fikk finansielle problemer da selskapets to *Metropolitans* ble skadet som følge av harde landingern og måtte tas ut av tjeneste for en periode i 1963.

## Finnair overtar
Den nye majoritetseieren krevde at Kar-Air innstilte all innenriks trafikk og konsentrerte seg om charter, vesentlig til turistdestinasjoner omkring Middelhavet. Til dette formål overførte Aero O/Y to av sine egne DC-6 som Kar-Air også brukte til en flyvning jorden rundt.

DC-6 forble bærebjelken i Kar-Airs flåte frem til 1972 med introduksjon av Douglas DC-8. Den ene DC-6 ble bygget om med «swing tail» for frakt og forble i selskpet frem til 1980, vesentlig brukt på Finnairs fraktruter til UK og andre europeiske destinatinasjoner da fraktflyvninger ble tatt over av Finnair (som Aero O/Y da var omdøpt til). Samtidig fikk selskapet sitt nye navn, kjent som **Karair**, også skrevet **KarAir**. I de påfølgende år reduserte Karair sin flåte fordi charter-kontrakten med Finnair ble avsluttet.

I 1996 opphørte Kar-Air som selskap, da Finnair overtok selskapet i sin helhet.

## Etterminne
To tidligere Karair-fly, en Lockheed Model 18 Lodestar og en av de eldste gjenværende Douglas DC-3-er, er for tiden utstilt i Finlands luftfartsmuseum i Vanda. En annen Karair DC-3 finnes i et flymuseum i München, dog malt i Swissairs farger.

## Referanser


## Eksterne lenker
*
Skihickory

**Skihickory** (*Carya ovata*) er et løvfellende tre i valnøttfamilien. Den blir opptil 46&nbsp;m høy og er lett å kjenne på barken som faller av i store flak. Bladene er finnete og 30–60&nbsp;cm lange. Det er som regel 5 tannete småblad.

Skihickory vokser i mange ulike skogtyper sammen med andre hickoryarter og eik. Utbredelsen omfatter østlige Nord-Amerika fra sørvestlige Nebraska og sørøstlige Minnesota gjennom sørlige Ontario og sørlige Québec til sørlige Maine, sørover til Georgia, Alabama, Mississippi, Louisiana og østlige Texas, samt noen disjunkte forekomster i fjellene  i nordøstlige Mexico. Den mangler på kystslettene i sør og øst og i nedre del av Mississippi-dalen.

Bestandene i sørøstlige USA skilles ut som en varietet, var.  *australis*, eller av og til en egen art, *Carya carolinae-septentrionalis*. Den skiller seg ut med lengre frukter, mørkere knoppskjell og lansettformede endesmåblad. Bestandene i Mexico regnes til var. *mexicana*.

Trevirket brukes til ved, grillkull, verktøyskaft og i møbelproduksjon. Nøttene er ettertraktet av ekorn og andre dyr, og blir også spist av mennesker.

## Litteratur
* 
* 
* 

## Eksterne lenker

*
Deir ez-Zor

**Deir ez-Zor** er den syvende største by i Syria og den største i Syrias østlige del. Byen ligger ved Eufrat ca. 450 km nordøst for hovedstaden Damaskus, og er hovedby i guvernementet Deir ez-Zor. Området har ørkenklima med tørre og varme somre og kjølige vintre. Ifølge en folketelling fra 2004 hadde byen 211 857 innbyggere. Byen er i årene 2014–16 ramt av harde kamper mellom regjeringsstyrkene og Daesh. 

## Historie
Byen har vært styrt av assyrere, kaldeere, persere og senere av grekere og romere. Under de mongolske invasjoner i det 13. århundre ble byen helt ødelagt. Den nåværende byen ble oppført av osmanene i 1867 for å samle nomadene i Eufratregionen, og fungerte den gang som administrasjonssenter i regionen. Da osmanene trakk seg ut av området i 1918 overtok britene, for i 1921 å bli avløst av franskmennene. I 1946 ble byen en del av den uavhengige syriske republikk. 

I 1915 ble byen oppsamlingssted for armenere som av tyrkerne var blitt tvunget til å forlate hjemmene sine under folkemordet på armenerne. Et minnesmerke om denne hendelsen ble i form av en kirke oppført i 1991.

## Attraksjoner
Deir ez-Zor er berømt for sin hengebro (ødelagt i 2013) som strekker seg over Eufrat og forbinder bydelene på begge sider av elven. Den ble bygget av franskmennene på 1920-30-tallet. Byen har også et arkeologisk museum med gjenstander fra nærliggende lokaliteter. Den har også et arabisk kultursenter og universitetet. Al-Furat. I området ligger de arkeologiske lokalilitetene Dura Europos, Halabiye og Zalabiye samt Mari. 

## Referanser


## Eksterne lenker
*
Musikkåret 1370

**Musikkåret 1370** er en oversikt over hendelser, fødte og avdøde musikkpersonligheter i 1370.

## Hendelser

## Fødsler
*ca. 1370 – Johannes Tapissier, fransk komponist og lærer (død -)
*1370- – Johannes Ciconia, italiensk musikkteoretiker og komponist (død /) 
*1370- – Prosdocimo de Beldemandis, italiensk matematiker, astronom og musikkteoretiker (død )

## Dødsfall
...
Kvithickory

**Kvithickory** (*Carya tomentosa*) er et løvfellende tre i valnøttfamilien som er utbredt i østlige Nord-Amerika.

Den blir opptil 36&nbsp;m høy og kan bli 500 år gammel. Barken er grå, ganske glatt hos unge trær og blir siden furete. Bladene er finnete og 30–50&nbsp;cm lange. Det er som regel 7 eller 9 tannete småblad. Nervene på undersiden av bladene er tett hårete.

Kvithickory vokser på næringsrik, ofte ganske tørr jord. Den finnes sammen med  svinehickory, skihickory, bitterhickory, kviteik, rødeik, fargeeik, skarlageneik, borreeik og andre eikearter, sumptre, tulipantre, lønn, kvitask, weymouthfuru, virakfuru og kanadahemlokk.

I undervegetasjonen finnes blant annet blomsterkornell, sumak, sassafras, syretre, søtmispel, amerikajudastre, virginiahumlebøk, amerikaagnbøk, vin, bredbladkalmia, *[[Smilax]]*, bærlyng, virginiatrollhassel, *[[Lindera benzoin]]*, taskeblom, vierhortensia, *[[Diospyros virginiana]]*, virginiaeiner, hagtorn, leddved, *[[Asimina triloba]]*, piggaralia, amerikakristtorn og *[[Sabal minor]]*.

Utbredelsen strekker seg fra Massachusetts og New York vestover til sørlige Ontario, sørlige Michigan og nordlige Illinois, derfra til sørøstlige Iowa, Missouri og østlige Kansas, sørover til østlige Texas og østover til nordlige Florida. Den er den vanligste hickoryarten i Sørstatene.  

Trevirket brukes til ved, grillkull, verktøyskaft og i møbelproduksjon. Nøttene er ettertraktet av ekorn og andre dyr, men er for små til at mennesker bryr seg om dem.

## Litteratur
* 
* 
* 

## Eksterne lenker

*
Kubair

**Kubair** (basjkirsk: *ҡобайыр*, russisk: *кубаи́р*) er en episk sjanger, unik for basjkirsk folklore, som stammer fra det 14. århundre. Kubairfortellingen er kort og består ofte av seks til 24 strofer som tradisjonelt blir akkompagnert til dumbura og mer sjelden til kurai.

## Referanser
Sadie Thompson

***Sadie Thompson*** er en amerikansk stumfilm som forteller historien om en «fallen kvinne» som kommer til Pago Pago på øya Tutuila for å starte et nytt liv, men støter på en ivrig misjonær som vil tvinge henne tilbake til sitt forhenværende liv i San Francisco. Hovedrollene innehas av Gloria Swanson, Lionel Barrymore og Raoul Walsh, og filmen var en av Swansons bedre kjente stumfilmer.

På grunn av innholdet var filmen ekstremt kontroversiell å lage. Den ble imidlertid en finansiell suksess og kritiker-suksess for Swanson. Filmen var basert på novellen *Rain* av W. Somerset Maugham og skuespillet fra 1923 som var basert på en bok av John Colton og Clemence Randolph.

## Handling
Sadie Thompson (spilt av Gloria Swanson) er en prostituert som ankommer Pago Pago (i Amerikansk Samoa) for å skaffe seg arbeid ved et rederi på en annen øy. Samtidig kommer  Mr. og Mrs. Davidson (spilt av henholdsvis Lionel Barrymore og Blanche Friderici) til øya. De ender alle opp med å bo ved det samme hotellet, hvor Davidson-ekteparet planlegger å lære de innfødte om kristendommen og synd - samtidig som Sadie underholder en gjeng soldater. Sadie blir snart forelsket i en australsk sersjant Timothy O'Hara.

Men Davidson oppdager han Sadie har blitt anklaget for en forbrytelse som hun påstår at hun er uskyldig i, og at hun kommer til å havne i fengsel hvis hun blir sendt hjem til San Francisco. O'Hara forteller Sadie at han har skaffet en fiskebåt, som kan frakte henne og tingene hennes til et annet skip som deretter kan ta henne helt til Australia - hvor de kan gifte seg med hverandre. Men Sadie er veldig redd, og nekter å reise sin vei. Hun har begynt å tro på det Mr. Davidson har sagt om at hun må returnere til San Francisco, og gå i fengsel for å omvende seg til kristendommen.

## Skuespillere
* Lionel Barrymore som Alfred Davidson, en misjonær
* Blanche Friderici som Mrs. Alfred Davidson
* Charles Lane som Dr. Angus McPhail
* Florence Midgley som Mrs. Angus McPhail
* James A. Marcus som Joe Horn
* Sofia Ortega som Ameena
* Will Stanton som Kvartermester Bates
* Raoul Walsh som sersjant Timothy O'Hara
* Gloria Swanson som Sadie Thompson.
* Charles Sullivan som en soldat

## Referanser


## Eksterne lenker
*
Vamps

***Vamps*** er en amerikansk skrekkfilmkomedie fra 2012, regissert av Amy Heckerling. Alicia Silverstone og Krysten Ritter innehar hovedrollene som tenåringsvampyrene Goody og Stacy, mens Sigourney Weaver som vampyrdronningen Ciccerus, Dan Stevens som ungutten Joey Van Helsing, Richard Lewis som ekskjæresten Danny, og Wallace Shawn som vampyrslakteren Dr. Van Helsing, innehar øvrige biroller.

## Handling
Stacy og Goody er to vampyrer som nyter livet i New York City. Goody ble omgjort til en vampyr i 1841 av vampyren Ciccerus. Goody holder sin faktiske alder hemmelig fordi hun er redd for å bli sett på som "gammel" av Stacy. På et vampyr-møte, oppdager Goody at hvis Ciccerus noen gang blir drept, ville hun og Stacy gå tilbake til deres menneskelige liv. Goody møter sin eks-kjæreste Danny, som hun ikke har sett siden 1960-tallet. Han tror hun er Goodys datter, men oppdager til slutt sannheten. I mellomtiden bruker amerikanske myndigheter Patriot Act for å spore opp vampyrer, noe som forårsaker panikk blant vampyrene. Goody kommer med en plan om å slette og endre all informasjon om alle vampyrene i New York-området under en solformørkelse. Men alle planene blir forhindret av Ciccerus som ikke deltar i disse planene, og massakrerte en hel restaurant full av mennesker.

Stacy begynner et forhold med en ung student som heter Joey. Men det avsløres snart at Joey er sønn av en beryktet vampyr-drapsmann Dr. Van Helsing, som er i byen for å spore opp og drepe vampyrer. Etter å ha overnattet hjemme hos Joey, ser han Stacy krabbe ned på siden av bygården for å komme seg hjem før solen står opp. Til tross for sitt første sjokk, aksepterer Joey at Stacy er vampyr. Stacy oppdager snart at hun er gravid, og blir informert om at babyen ikke vil overleve med mindre hun blir menneske igjen. Men dette kan bare skje hvis de dreper Ciccerus først.

## Medvirkende
* Alicia Silverstone som Goody
* Krysten Ritter som Stacy
* Sigourney Weaver som Ciccerus
* Dan Stevens som Joey Van Helsing
* Richard Lewis som Danny
* Wallace Shawn som Dr. Van Helsing
* Justin Kirk som Vadim
* Kristen Johnston som Mrs. Van Helsing
* Malcolm McDowell som Vlad Tepish
* Marilu Henner som Angela
* Zak Orth som Renfield
* Larry Wilmore som professor Quincy
* Meredith Scott Lynn som Rita
* Brian Backer som tannlegen
* Taylor Negron som pizzafyr
* Amir Arison som Derek
* Todd Barry som Ivan
* Gael García Bernal som Diego Bardem
* Joel Michaely som Peter

## Referanser


## Eksterne lenker
* 
*
Liste over statsledere i 196

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Den syriske ørken

**Den syriske ørken** (arabisk: بادية الشام, *Bādiyat ash-Sham*), også kjent som **den syrisk-arabiske ørken**, er en kombinasjon av steppe og ørken og ligger nord for Den arabiske halvøy. Ørkenen har et areal på 520&nbsp;000&nbsp;km².

Den syriske ørken dekker deler av Syria, Irak, Jordan og Saudi-Arabia. Dens grenser i vest er Orontesdalen og Eufrat i øst. I nord går ørkenen over til de mer fruktbare områdene i nord- og sentral-Syria. I sør glir den over i de ørkener som ligger der.

Mange oaser finnes i Den syriske ørken, blant annet Palmyra. Damaskus også ligger på en oase. Ørkenens landskap ble dannet av lavastrømmer fra den vulkanske regionen i Jabal al-Druze i sørlige Syria. De er skrevet av beduiner og dateres til perioden 1. århundre f.Kr. til 4. århundre e.Kr.

Historisk har ørkenen vært bebodd av nomadiske beduinstammer. Noen stammer bor fortsatt i regionen, nå hovedsakelig i byer og bosetninger nær oaser. Noen beduiner opprettholder fortsatt sin tradisjonelle levemåte i ørkenen. Safaittiske og proto-arabiske tekster/inskripsjoner er funnet flere steder i Den syriske ørkenen.

## Referanser


## Litteratur
* Christina Phelps Grant: *The Syrian desert: Caravans, Travel and Exploration.* Kegan Paul, New York 1937
* Eugen Wirth: «Morphologische und bodenkundliche Beobachtungen in der syrisch-irakischen Wüste.» I: *Erdkunde.* Band 12, Hefte 1, Februar 1958, s. 26–42

## Eksterne lenker
*
Otarioidea

* hvalrossfamilien
* øreselfamilien

**Otarioidea** (hvalrosser og øreseler) er en klade (overfamilie) innen Pinnipedia (seler) som består av de to eksisterende familiegruppene Otariidae (øreseler) og Odobenidae (hvalrosser), samt den utdødde familiegruppen Desmatophocidae og den utdødde underfamilien Imagotariinae.

Otarioidea er søstergruppen til Phocoidea og inkluderer 15 nålevende arter, fordelt i to familier og flere slekter. Man regner med at Otarioidea oppsto for omkring 28,1–23 millioner år siden.

## Særtrekk
Gruppen inkluderer pelsseler, sjøløver og hvalrosser. Særtrekk hos artene i denne superfamilien er visuell ørebrusk og evnen til å vende baklemmene innunder kroppen og bruke dem til å gå med på land og fast is.

Artene bruker i stor grad framluffene til å skape framdrift i vann, i motsetning til arter i selfamilien (Phocidae) som i større grad bruker de bakre svømmeføttene gjennom buktende bevegelser med bakkroppen.

Avkommet har også langsommere tilvekst enn arter i selfamilien, noe som kan skyldes at kuenes morsmelk typisk er mindre fettrik enn hos kuer i selfamilien.

## Fylogeni

Kladogrammet over viser slektskapet mellom ulike pinnipedier.

## Referanser


## Eksterne lenker
*
Vannledning

**Vannrør** eller **vannledninger** er rør til transport av vann i ledningsnett eller i husstander. Rent vann skal transporteres i vannledninger som skal være utført av et materiale som er korrosjonsbestandig og som ikke avgir helsefarlige stoffer til vannet og tåle trykk, ifølge norske sanitærbestemmelser. Rør til avløpsvann kalles *[[Kloakkanlegg|kloakk]]rør, kloakkledninger, drensrør, avløpsrør eller avløpsledninger*. Rør i forbindelse med *varmeforsyning* eller *[[vannbåren varme]]* (f.eks. til radiatorer eller fjernvarmeanlegg) kalles *varmerør*.

## Byggeforskrifter om vannrør
Vannledninger i bygninger må plasseres slik at lekkasjer oppdages raskt og slik at ledningene kan repareres og byttes ut uten å gjøre skade på bygningen og føre til store bygningsmessige inngrep. For å åpne, stenge, regulere, sikre eller måle vannstrømmen benyttes armaturer.

Vannledninger må utføres slik at de ikke gir sjenerende støy, skadelige vibrasjoner eller store trykkvariasjoner. Hvis det innvendige vanntrykket i hovedledningen overskrider 60 mvs (meter vannsøyle), 600 kPa, bør det settes inn en reduksjonsventil. Et pumpeanlegg/trykkforsterkningsanlegg kan avhjelpe for lavt vanntrykk.

## Materialer

### Nåtidig produksjon
Vannledninger produseres i ulike materialer, i henhold til hvilket bruksområde de produseres for. Vannledninger består i dag oftest av plast, polyetylen (PE), polyetylenklorid (PVC), stål og duktilt støpejern. Enkelte steder finnes rør av det asbestholdige, eldre materialet eternit. Som avløpsrør brukes ofte rør i sement/betong og plastmaterialer.

I bolighus finner man ofte installasjoner av kryssbundet polyethylen (PEX), messing og rustfritt stål.

### Bly som historisk materiale
Gjennom mange århundrer var bly det foretrukne materialet for vannledninger, ettersom bly var lett å forme og tilpasse. Bly er imidlertid giftig, og det oppstod bly-relaterte helseproblemer i befolkningen der det var lagt vannledninger av bly, inntil de helsemessige farene ved inntak av bly ble fullt ut forstått. Blant problemene var dødfødsler og høy forekomst av spedbarnsdødelighet. Vannrør av bly var fortsatt i vanlig bruk mange steder i begynnelsen av 1900-tallet, og finnes fortsatt i mange husholdninger. Dette ble til dels utbedret ved legeringer med tinn og andre mindre giftige metaller.

I Norge ble vannledninger ofte laget av tre, som førte til at vannledningene hadde kort levetid.

## Se også
* Akvedukt
* Klosettpumpe
* Vannforsyning
* Vannforurensning

## Referanser


## Eksterne lenker
* Utskifting av vannledning - Rehabilitering
* Utskiftning med blokkering og trekk
Adiabene

**Adiabene** (fra gammelgresk: Ἀδιαβηνή, *Adiabene*, i seg selv avledet fra gammelsyrisk: ܚܕܝܐܒ, *Ḥaḏy’aḇ* eller *Ḥḏay’aḇ*, gammelpersisk: Nodshirakan, armensk: Նոր Շիրական, *Nor Shirakan*) var et oldtidskongedømme i Assyria i tiden 15–116. med hovedstad i Arbela (dagens Arbil i Irak).

Dets herskere konverterte til jødedommen fra asjurisme (den første kjente religionen til asjurittfolket, assosiert med gammeltestamentlige Asjer av bibelforskningen) på 100-tallet e.Kr. Det er umulig å slå fast i hvilken grad folket i regionen fulgte herskernes eksempel og ble jødiske. Dronning Helena av Adiabene (død ca. 50-56 e.Kr.), kjent i jødiske kilder som Heleni HaMalka, flyttet til Jerusalem hvor hun bygde et palass for seg selv og sine sønner. I henhold til Talmud donerte hun store midler til tempelet i Jerusalem.

## Referanser


## Litteratur
* Brauer, E. (1993): *The Jews of Kurdistan*, Wayne State University Press, Detroit.
* Grayzel, Solomon (1968): A History of the Jews, New York: Mentor.

## Eksterne lenker
* Biskoper i Adiabene
* History of Aramaic, med referanser til Adiabene
* Tvangskonverteringen av det jødiske samfunnet i Persia og begynnelsen på kurderne 
* «Assyria» hos *Livius.org*
* «Arbela» hos *Livius.org*
Svinehickory

**Svinehickory** (*Carya glabra*) er et løvfellende tre i valnøttfamilien. Den blir opptil 30&nbsp;m høy og har grå bark, som er glatt, furete eller avflassende. Bladene er finnete og 20–60&nbsp;cm lange. Det er som regel 5 eller 7 tannete småblad. 

Arten er vanlig, men aldri tallrik i blandingsskogene av eik og hickory i det østlige Nord-Amerika. Utbredelsen strekker seg fra Massachusetts og det sørvestlige hjørnet av New Hampshire vestover gjennom sørlige Vermont og aller sørligste Ontario til sentrale Michigan og Illinois, sørover gjennom sørøstlige Iowa, Missouri og Arkansas til Louisiana og deler av Øst-Texas. Arten vokser østover gjennom Louisiana og langs gulfkysten i Mississippi og Alabama inn i sentrale Florida. Den er best utviklet i nedre del av Ohio-dalen og er den vanligste hickoryarten i Appalachene.  

## Litteratur
* 
* 
* 

## Eksterne lenker

*
Åby

**Åby** kan være:

* Åby (Bamble), grend i Bamble kommune
* Åby (Aarhus), forstad til Århus, tidligere dansk kommune.
* Åby (Småland), svensk tettsted i Växjö kommune i Kronobergs län i Småland.
* Åby (Östergötland), svensk tettsted i Norrköping kommune i Östergötlands län i Östergötland.
Lagan

**Lagan** kan være
*Lagan (Nord-Irland) - elv i Nord-Irland
*Lagan (elv) - elv i Sør-Sverige
*Lagan (by) - by i republikken Kalmykia i Russland
*Lagan (tettsted) - tettsted i Småland i Sverige
NaturalNews

**NaturalNews** er et nettsted grunnlagt av Mike Adams, og som drives fra Texas i USA.

Nettstedet fokuserer i hovedsak på salg av kosttilskudd og promotering av alternativ behandling, men forfekter også et bredt spekter av konspirasjonsteorier. Nettstedet besøkes av ca. 7 millioner unike brukere hver måned.

Mike Adams har på NaturalNews oppfordret til drap på personer som fremmer bruk av genmanipulerte organismer i matproduksjon. Han har også sammenlignet journalister som formidler GMO-bransjens synspunkter med nazistenes propagandaapparat.

NaturalNews ble i 2011 kåret til det verste anti-vitenskapelige nettstedet av den amerikanske kringkastingsnettstedet *Skeptoid*.

Søkemotoren Google fjernet i 2017 NaturalNews fra sine søketreff, og i 2018 stengte også YouTube-kontoen til Mike Adams.

## Påstander og konspirasjonsteorier som formidles av NaturalNews (utvalg)
* Ebola kan kureres med homeopatiske remedier 
* Hiv-viruset forårsaker ikke aids
* Amerikanske myndigheter stod bak terrorangrepet 11. september 2001
* Vaksiner forårsaker autisme 
* Søtningsstoffet aspartam er helseskadelig i doser godkjent av helsemyndighetene
* Menneskeskapt global oppvarming er en myte 

## Referanser


## Eksterne lenker
*
Castelnauphylla

***Castelnauphylla*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (20 millimeter), oval oldenborre. Forkroppen er kraftig hårete. Antennen er ti-leddete med en tre-leddet vifte av lange blader.

## Utbredelse
Arten er beskrevet fra Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
***** Stammen Tanyproctini Erichson, 1847 (eventuelt Pachydeminae)
****** Slekten *Castelnauphylla* Lacroix, 1999 
******* *[[Castelnauphylla ovata]]* Lacroix, 1999

## Kilder
* hannetons.fr - beskrivelse av slekten (på fransk)

## Eksterne lenker
*
Lærertetthet

**Lærertetthet** er et forholdstall mellom antall elever per lærer. Lærertetthet brukes som mål for gjennomsnittlig klasse- eller gruppestørrelse. Begrepet benyttes gjerne i skoleadministrasjon, statistikk, pedagogisk forskning og utdanningspolitikk.

## Måling av lærertetthet
Det vanligste målet på lærertettet er gruppestørrelse. Det vil si forholdet mellom elevtimer og lærertimer:

Gruppest\mbox{ø}rrelse=\frac{Elevtimer}{L\mbox{æ}rertimer} 

I Norge publiseres gjerne statistikk for lærertetthet gjennom tall for «gruppestørrelse 2». Det gir en indikasjon på elever per lærer i ordinær undervisning uten å ta med spesialundervisning eller særskilt norsk.
*Gruppestørrelse 2* er definert som forholdet mellom elevtimer minus timer til spesialundervisning og særskilt norskopplæring, og ordinære undervisningstimer pluss oppdeling til samiske språkalternativer. 
 
 
Gruppest\mbox{ø}rrelse\ 2=\frac{elevtimer\ totalt\ -\ timetall\ spesialundervisning\ -\ timetall\ s\mbox{æ}rskilt\ norsk}{ordin\mbox{æ}re\ undervisningstimer\ +\ timer\ til\ oppdeling\ til\ samiske\ spr\mbox{å}kalternativer}

## Lærertetthet og læringseffekt
Et ofte debattert spørsmål i skoleforskning og utdanningspolitikk er i hvilken grad redusert klassestørrelse bidrar til at elevene lærer mer. Ifølge den newzeelandske skoleforskeren John Hattie har reduksjon i klassestørrelse liten effekt på læringsutbytte sammenlignet med andre tiltak. En analyse av registerdata fra Statistisk sentralbyrå fra 2017 konkluderte med at klassestørrelse hadde liten innvirkning. men dette er omdiskutert.
## Referanser


## Eksterne lenker
* Utdanningsdirektoratet Hva vet vi om lærertetthet?  Tall og forskning 1/2017
Jordskjelvet i Nepal i april 2015

**Jordskjelvet i Nepal i april 2015** var et jordskjelv med momentmagnitude 7,8 som inntraff 25. april 2015 klokken 06.12 UTC±0 (11.57 nepaltid). Jordskjelvet hadde sitt episenter cirka 29 km øst-sørøst av Lamjung i Nepal, og hyposenteret lå på cirka 15 km dybde. Det er det kraftigste jordskjelvet i Nepal siden 1934, og per 3. mai var  mennesker bekreftet omkommet og mer enn dobbelt så mange skadet.

Skjelvet utløste et sneskred på Mount Everest som drepte minst 19 personer, mer enn sneskredet i 2014 og dermed den dødeligste dagen på fjellet noensinne.

## Materielle ødeleggelser
Jordskjelvet rammet en rekke sentrale kulturminner og turistattraksjoner i Katmandudalen hardt. Blant stedene som ble alvorlig skadet eller jevnet med jorden er Durbar-plassene i Katmandu, Bhaktapur og Lalitpur, med tvillingpagodene Shiva og Narayan, som alle står oppført på UNESCOs verdensarvliste, samt mer enn 50 pagoder, templer og palasser. Andre verdensarvsteder, slik som det nesten 62 meter høye Dharahara-tårnet, kollapset, mens Boudhanath-stupaen, Pashupatinath-tempelet og det buddhistiske tempelet på Swayambhunath alle fikk mindre skader. 

## Bilder

Kathmandu durbar Square after Nepalquake 2.JPG|Durbar-plassen i Katmandu etter rystelsene
2015 Earthquake in Nepal-Pashupatinath Temple Area (12).JPG|Ruiner ved Pashupatinath-tempelet
Nepal Earthquake 2015 06.jpg|Sprekker i asfalten etter skjelvet
Nepal_Earthquake_2015_01.jpg|Sammenrast bygning i Katmandu


## Referanser


## Eksterne lenker
* 
* USGS Earthquake Hazards Program – United States Geological Survey 
* National Seismological Centre – Nepals offisielle nettside for jordskjelv 
* Deadly earthquake Nepal  – Earthquake Report 
* Video av snøskredet ved Everest Base Camp etter jordskjelvet – BDVid
Finlands luftfartsmuseum

**Finands luftfartsmuseum** (finsk: *Suomen ilmailumuseo*) er et spesialmuseum  for fly og luftfart. Det ligger nær Helsingfors-Vanda lufthavn i Skattmans i Vanda, Finland.

## Historie
Organisasjonen bak museet, luftfartsmuseumsforeningen (finsk: *Ilmailumuseoyhdistys ry*) ble etablert 4. desember 1969. Museet ble åpnet i 1972, opprinnelig plassert i kjellerlokalene til terminalbygningen til Helsingfors-Vanda lufthavn, men kunne flytte til egne fasiliteter i 1981. Museet er under stadig ekspansjon med tilfang av nye objekter. Det omfatter i dag en egen kontorfløy, laboratorium, bibliotek, arkiv og et auditorium for 200 besøkende.

## Utstillinger
Det finnes bortimot 7 000 objekter i museets samlinger, et bibliotek med 16 000 bøker, 160 000 tidsskrifter og mindre trykksaker om luftfart. Et stort antall servicemanualer for ulike flytyper.

Museet har for tiden 72 fly til utstilling. Noen er unike, som for eksempel det finskbygde Karhumäki Karhu 48B og det lisensbygde franske Caudron C.60

## Referanser

## Eksterne lenker
*
Prokurør

**Prokurør** (av fransk *procureur*) er i prinsippet det samme som prokurator, men ble særlig brukt som betegnelse for visse embedssakførere – det vil si de som var fast ansatt til å ivareta visse offentlige saker – eller som overhode for visse embedsmenn, særlig for offentlige anklagere i straffeprosessen. Tittelen er i dag historisk og anvendes verken i Danmark eller Norge.

## Se også
* Generalprokurør
François Duval (komponist)

**François Duval** (1672/1673 – 1728) var en fransk fiolinist og barokk-komponist.

## Liv og virke
François Duval var sønn av en parisisk dansemester med samme navn, som medvirket som danser under Lullys operaoppføringer. I koppskattfortegnelsene fra 1695 er faren oppført i 1. skatteklasse, noe som tyder på en opphøyd sosial og økonomisk posisjon.

Den tidligste kjente komposisjonen til Duval, *Air nouveau*, ble publisert i tidsskriftet *[[Mercure de France|Mercure Galant]]* 1699. Senest fra 1704 fikk han privilegium på publikasjon av sine verk og sto i tjeneste hos hertug Filip II av Orléans. Duval dediserte sine fiolinsonater op.&nbsp;1 til hertugen, dette er den første franske publikasjonen av fiolinsonater i italiensk stil, ett år før Jean-Féry Rebels *Pieces pour le violon*. Duval tok i bruk fiolinspesifikke spilleteknikker som var blitt kjent i Frankrike gjennom Arcangelo Corellis sonatesamling op.&nbsp;5 (1700). En annen av Duvals tjenesteherrer var hertugen av Noailles; til ham dediserte han triosonater op.&nbsp;2.

de Noailles lot Duval spille for kong Ludvig XIV, og Duval dediserte sonatesamlingen op.&nbsp;3 til kongen. Fra nå av medvirket Duval under François Couperins *Concerts royaux*, sammen med Couperin (cembalo), Hilaire Verloge (gambe), André Danican Philidor (obo) og Pierre Dubois (fagott).

Duval ble medlem av *[[Vingt-quatre Violons du Roy]]* i 1714. Johann Adam Birkenstock regnes som Duvals mest framsående elev.

## Verk
Duvals første sonater er komponert i italiensk stil, og røper at han hadde kjennskap til Arcangelo Corellis verk. Den hyppige bruken av dobbeltgrep og spill i høye posisjoner viser at han var en dyktig fiolinist. Med sine verk ryddet Duval veien for yngre komponister som Jean-Marie Leclair. Duvals sonater er skrevet dels i kirkesonatestil, dels på suiteform.

## Publiserte verk
* Premier Livre de sonates et autres pièces pour le violon et basse (1704)
* Second Livre à trois parties, sonates pour 2 violons et la basse (1706)
* Troisième Livre de sonates pour violon et la basse (1707)
* Quatrième Livre de sonates (1708)
* Cinqième Livre de sonates à violon seul et la basse (1715)
* Amusements pour la chambre, à violon seul et la basse (1718)
* Les idées musiciènnes, sonates pour violon seul et la basse (1720)

## Referanser


## Eksterne lenker
* Duvals verk i ''Bibliothèque nationale de Frances'' digitalarkiv «Gallica»
Anzac biscuit

**Anzac biscuit** er en søt kjeks laget av havregryn, mel, kokosflak, sukker, smør, spaltet rørsukker, natron og kokende vann. Kjeksen er populær i Australia og New Zealand og har lenge vært assosiert med Australian and New Zealand Army Corps (ANZAC) som kjempet under første verdenskrig. Det er blitt hevdet at kjeksen ble sendt til soldater som kjempet i utlandet fordi ingrediensene hadde lang holdbarhet og kjeksen ikke ble dårlig under sjøtransporten. Idag produseres kjeksen kommersielt for detaljhandel.

## Referanser
Ole Johan Skjelbred-Knudsen

**Ole Johan Skjelbred-Knudsen** (født 1972) er en norsk skuespiller, dramatiker og regissør. Han er assosiert med Dramatikkens hus. Han har også medvirket i en rekke filmer. Han er utdannet ved Statens Teaterhøgskole (1995–1998). Han har blant annet arbeidet for Nationaltheatret, Det Norske Teatret, Kilden Teater og Trøndelag Teater.

## Teater

## Filmografi

## Utmerkelser
* 2015: Heddaprisen – Nominert i kategorien Beste scenetekst

## Referanser


## Eksterne lenker
* Ole Johan Skjelbred-Knutsen hos Filmweb
*
Pyronota

***Pyronota*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små oldenborrer (mindre enn 10 millimeter), blanke med metalliske farger.

## Utbredelse
Slekten er utbredt på New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Colymbomorphini Blanchard, 1850
******* Slekten *Pyronota* Boisduval, 1835 - 10 arter
******** *[[Pyronota edwardsi]]* Sharp, 1876
******** *[[Pyronota festiva]]* (Fabricius, 1775)
******** *[[Pyronota inconstans]]* Brookes, 1926
******** *[[Pyronota laeta]]* (Fabricius, 1775)
******** *[[Pyronota lugubris]]* Sharp, 1886
******** *[[Pyronota minor]]* Given, 1952
******** *[[Pyronota punctata]]* Given, 1952
******** *[[Pyronota setosa]]* Given, 1952
******** *[[Pyronota sobrina]]* Sharp, 1876
******** *[[Pyronota splendens]]* Given, 1952

## Eksterne lenker
*
SAT

**SAT** (opprinnelig *Scholastic Aptitude Test*, senere *Scholastic Assessment Test*) er en standardisert adgangstest til høyere utdannelser i USA.

SAT eies, utgives og utvikles av College Board, som er en ideell organisasjon i USA. SAT ble tidligere utviklet og utgitt av Educational Testing Service, som stadig administrerer eksamen.

Testens formål er å vurdere en studerendes parathet til høyere utdannelse. SAT ble introdusert i 1926 og dens navn og skala er blitt endret adskillige ganger.

## Referanser


## Eksterne lenker
* 
*